CELEX: 32022D0471
Language: hu
Date: 2022-03-23 00:00:00
Title: A Tanács (KKBP) 2022/471 határozata (2022. március 23.) a halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről szóló (KKBP) 2022/338 határozat módosításáról

2022.3.24.   
               
               
                  HU
               
               
                  Az Európai Unió Hivatalos Lapja
               
               
                  L 96/43
               
            
         A TANÁCS (KKBP) 2022/471 HATÁROZATA
         (2022. március 23.)
         a halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről szóló (KKBP) 2022/338 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A (KKBP) 2022/338 tanácsi határozat (1) által létrehozott 450 000 000 EUR-s pénzügyi referenciaösszeg célja az ukrán fegyveres erők támogatásának biztosítása.
                  
               
                     (2)
                  
                  
                     Tekintettel az Ukrajna területén zajló fegyveres konfliktusra, a pénzügyi referenciaösszeget meg kell növelni további 450 000 000 EUR-val, a támogatási intézkedés időtartamát pedig 12 hónappal meg kell hosszabbítani.
                  
               
                     (3)
                  
                  
                     A (KKBP) 2022/338 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2022/338 határozat a következőképpen módosul:
            
                        1.
                     
                     
                        Az 1. cikk (4) bekezdése helyébe a következő szöveg lép:
                        
                           „(4)   A támogatási intézkedés időtartama az e határozat elfogadásától számított 36 hónap.”
                        
                     
                  
                        2.
                     
                     
                        A 2. cikk (1) bekezdése helyébe a következő szöveg lép:
                        
                           „(1)   A támogatási intézkedéssel kapcsolatos kiadások fedezésére szánt pénzügyi referenciaösszeg 900 000 000 EUR.”
                        
                     
                  
                        3.
                     
                     
                        A 2. cikk (3) bekezdése helyébe a következő szöveg lép:
                        
                           „(3)   A támogatási intézkedésekért felelős ügyvezető a (KKBP) 2021/509 határozat 29. cikkének (5) bekezdésével összhangban felhívás útján – 900 000 000 EUR erejéig – hozzájárulásokat kérhet e határozat elfogadását követően. Az ügyvezető által felhívás útján kért forrásokat csak kiadások kifizetésére lehet felhasználni a (KKBP) 2021/509 határozattal létrehozott bizottság által a támogatási intézkedésre vonatkozó 2022-es költségvetés-módosításban jóváhagyott korlátok között.”
                        
                     
                  
                        4.
                     
                     
                        A 2. cikk (4) bekezdése helyébe a következő szöveg lép:
                        
                           „(4)   A támogatási intézkedés végrehajtásához kapcsolódó kiadások 2022. január 1-jétől a Tanács által meghatározandó időpontig számolhatók el. A pénzügyi referenciaösszeg legalább 50 %-ából a 2022. március 11-től felmerült kiadásokat kell fedezni.”
                        
                     
                  
                        5.
                     
                     
                        Az 5. cikk helyébe a következő szöveg lép:
                        
                           „5. cikk
                           A tagállamok engedélyezik a katonai felszerelés és az azt kísérő személyzet területükön történő áthaladását, ideértve a légterüket is, a (KKBP) 2021/509 határozat 56. cikkének (3) bekezdésével összhangban.”.
                        
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüszelben, 2022. március 23-án.
            
               
                  a Tanács részéről
               
               
                  az elnök
               
               J.-Y. LE DRIAN
            
         
         
            (1)  A Tanács (KKBP) 2022/338 határozata (2022. február 28.) halálos erő célba juttatására tervezett katonai felszereléseknek, valamint platformoknak az ukrán fegyveres erők számára való biztosítása céljából az Európai Békekeret keretében megvalósuló támogatási intézkedésről (HL L 60., 2022.2.28., 1. o.).